cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HTO/1200-5/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. október 30-ai nyilvános ülésére**

**Tárgy:** Minőségfejlesztési támogatási pályázat elbírálása

**Az előterjesztő:** Papp Gábor polgármester

**Készítette:**  Fábiánné Hoffman Márta mb. hatósági osztályvezető

**Megtárgyalta:**

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület 2017. szeptember 28-ai ülésén megtárgyalta a pályázati kiírás az egyéb szálláshely szolgáltatók 2018. évi minőségfejlesztési támogatásáról szóló előterjesztést. A támogatást lebonyolító szervezet kedvező tapasztalatai és az idegenforgalmi adóbevételek alakulása alapján arról döntött, hogy 2018. évben ismételten kerüljön az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet 3. § (1) bekezdése alapján a természetes személy egyéb szálláshely-szolgáltatók minőségfejlesztési felhalmozási támogatási eljárásnak lebonyolítására pályázat kiírásra a turisztikai területen működő egyesületek számára.

A Képviselő-testület az előterjesztésben meghatározott indokok alapján a 242/2017. (IX. 28.) számú határozatával 2017. október 3. napjával kiírta a pályázatot. A határozat értelmében az egyéb szálláshely-szolgáltatók minőségfejlesztési felhalmozási támogatásának kiírt pályázatára, forrásként a 2018. évi költségvetésben 16.000.000 forint biztosításáról döntött.

A pályázati felhívás az önkormányzat honlapján <http://onkormanyzat.heviz.hu/kozerdeku/hirdetmenyek> 2017. október 3. napjától a 2017. október 20. napjáig kibocsátásra került.

A meghirdetésre került pályázatra 2017. október 19. napján adott be a Hévíz Turisztikai Desztinációs Menedzsment Egyesület (nyilvántartási száma: 20-02-0002034) székhelye: 8380 Hévíz, Rákóczi út 2. pályázatot. További pályázat nem érkezett.

A beadott és az előterjesztés 2. számú csatolt mellékletét képező pályázatot felülvizsgáltuk, és megállapítottuk, hogy az a pályázati feltételeknek megfelel, a kötelező mellékleteket teljes körűen becsatolta, hiánypótlás kibocsátására nem került sor. A Hévíz Turisztikai Desztinációs Menedzsment Egyesület a 2017. évi minőségfejlesztési támogatással elszámolt.

A Képviselő-testület korábbi döntése értelmében a pályázat elbírálását követő 8 napon belül kerül sor a megállapodás megkötésére a nyertes egyesülettel.

A megállapodás szövegét a 1. számú melléklet tartalmazza.

Tisztelt Képviselő-testület!

Jelen előterjesztést a Képviselő-testület és Szervei Szervezeti és Működési Szabályzatáról szóló 34/2014. (X.30.) önkormányzati rendelet 61. § (3) bekezdése értelmében - az idő rövidsége miatt- bizottsági véleményezés nélkül nyújtom be.

Kérem, az előterjesztést megvitatni és a határozati javaslatot elfogadni szíveskedjenek! A határozat elfogadása egyszerű szótöbbséget igényel. A határozat normatív határozat.

**2.**

# **HATÁROZATI JAVASLAT**

1. Hévíz Város Önkormányzat Képviselő-testülete, az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet 3. § (1) bekezdése alapján kiírt pályázat alapján a Hévíz Turisztikai Desztinációs Menedzsment Egyesület pályázatát érvényesnek nyilvánítja és a pályázót - mint Megvalósító szervezetet - 16. 000 ezer forint pályázati támogatásban részesíti a pályázat szerinti célra.
2. A Képviselő-testület felkéri a polgármestert, hogy a Hévíz Turisztikai Desztinációs Menedzsment Egyesületet a döntésről haladéktalanul értesítse.

# Felelős: Papp Gábor polgármester

# Határidő: 2017. november 2.

1. A Képviselő-testület az előterjesztés melléklete szerinti megállapodást elfogadja és egyidejűleg felhatalmazza a polgármestert a megállapodás aláírására.

Felelős: Papp Gábor polgármester

# Határidő: 2017. november 10.

**3.**

**Bizottsági állásfoglalás**

1. számú melléklet

KGO/204-3/2017.

**TÁMOGATÁSI MEGÁLLAPODÁS**

amely létrejött egyrészről **Hévíz Város Önkormányzat** (*székhelye*: 8380 Hévíz, Kossuth Lajos u. 1., adószám: 15734374-2-20), képviseli: ***Papp Gábor polgármester*** (továbbiakban: Támogató)

másrészről a **Hévíz Turisztikai Desztinációs Menedzsment Egyesület** (*székhelye:* 8380 Hévíz, Rákóczi u. 2.), képviseli***: Horváth Orsolya elnök*** (továbbiakban: Kedvezményezett)

együttesen Felek között alulírott helyen és napon a következő feltételekkel:

1. A Támogató vállalja, hogy a Kedvezményezett részére a ……………………… képviselő-testületi határozat alapján a 242/2017. (IX..28.) Kt. határozat szerint Hévíz Város Önkormányzat 2018. évi költségvetéséből biztosított forrásból

**2018. évben 16.000.000*- Ft azaz tizenhatmillió Ft***

felhalmozási támogatást nyújt, átadott pénzeszköz formájában, Hévíz Város Önkormányzat Képviselő-testületének az egyéb szálláshelyek minőségfejlesztési támogatásáról szóló 36/2015. (X.5.) önkormányzati rendelete alapján pályáztatással való felhasználásra a hévízi egyéb szálláshely-szolgáltatók minőségfejlesztési támogatására.

2. A Támogató vállalja, hogy Kedvezményezett Hévízi Takarékszövetkezetnél vezetett 74500114-11023304 számú számlájára a megállapodás mindkét fél általi aláírását követő 8 napon belül, legkésőbb **2018. március 31-ig** utalja át az 1. pontban meghatározott támogatási összeget. A Kedvezményezett vállalja, hogy a fenti összeget az 1. pontban meghatározott feladatok ellátására fogja felhasználni 2018. június 30. napjáig terjedő időtartamban.

3. A Kedvezményezett vállalja, hogy a kapott felhalmozási pénzeszközt továbbadja az általa kiírt és elbírált pályázat útján hévízi egyéb szálláshely-szolgáltatók minőségfejlesztésének céljából.

4. A Támogató a támogatási összeg megfizetését Hévíz Város Önkormányzat költségvetési elszámolási számlájáról biztosítja.

5. Kedvezményezett az átadott pénzeszközt csak jelen támogatási megállapodásban meghatározott célra használhatja fel és felhasználásáról el kell elszámolni **2018. augusztus 31. napjáig.** Az elszámoláshoz a hévízi egyéb szálláshely-szolgáltatók pályázat útján elbírált támogatási dokumentációit (bírálati jegyzőkönyv, támogatási szerződés és a támogatási összegről kiállított számla hiteles másolata) kell benyújtani.

6. A hitelesített másolatokról összesítést kell készíteni, melyből egyértelműen megállapítható, hogy milyen összeg került elszámolásra. Az összesítőre a támogatási megállapodás számát rá kell vezetni.

7. A másolt és hitelesített dokumentumokat Hévíz Város polgármestere részére kell megküldeni. A pénzügyi elszámolás mellé a Kedvezményezett köteles szöveges beszámolót is készíteni, amelyben leírja a támogatott tevékenység megvalósításának szakmai vonatkozásait, elemzi az eredményességet.

8. A támogatás célnak megfelelő, jogszerű felhasználását a Támogató - a Polgármesteri Hivatal útján – ellenőrzi, a tartalmi és számszaki ellenőrzés tényét a benyújtott elszámoláson dokumentálja. A Támogató jogosult helyszíni ellenőrzést tartani. A helyszíni ellenőrzésről annak megkezdése előtt 8 nappal írásban értesíti a Kedvezményezettet, aki köteles az elszámolás keretében benyújtott bizonylatokat rendelkezésre bocsátani. A helyszíni ellenőrzésről feljegyzést kell készíteni és meg kell küldeni a Kedvezményezettnek az ellenőrzést követő 15 napon belül.

9. A Felek a jelen szerződés teljesítése során kölcsönösen együttműködnek és kötelesek a szerződés teljesítésével kapcsolatos minden lényeges körülményről, adatról, adatváltozásról egymást tájékoztatni. A Kedvezményezettel szemben eljáró hatóságok vizsgálatáról, intézkedéseiről hivatalosan értesíteni kell a Támogatót.

10. Kedvezményezett jogosult a támogatott tevékenység megvalósításába közreműködőket bevonni. Felek kötelesek a támogatással kapcsolatos valamennyi dokumentumot a Kedvezményezett beszámolójának Támogató általi jóváhagyásától számított 15 évig megőrizni.

11. A támogatott tevékenység meghiúsulása esetén Támogató jogosult a megállapodástól elállni, vagy azt felmondani, Kedvezményezett köteles a támogatás összegét Támogatónak ügyleti kamattal növelten visszafizetni.

12. Amennyiben Kedvezményezett elszámolási kötelezettségének nem, vagy hiányosan, vagy késedelmesen tesz eleget, továbbá a támogatási összeget nem cél szerint, vagy egyébként jogosulatlanul használja fel, köteles a támogatási összeget visszafizetni a jogszabályban meghatározott mértékű kamattal növelten. Az ügyleti és késedelmi kamat mértékére az államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) 98. §-át kell alkalmazni.

13. Támogató a visszafizetési kötelezettségről külön fizetési felszólításban értesíti a Kedvezményezettet. A Kedvezményezett a felszólító levélben meghatározott összeget a kézhezvételtől számított 8 napon belül köteles a Támogató költségvetési elszámolási számlájára visszafizetni.

14. A Támogató az államháztartásról szóló 2011. évi CXCV törvény (a továbbiakban: Áht.) 52. § alapján köteles előírni, hogy a támogatások felhasználását - ha ennek a közbeszerzésekről szóló 2011. évi CVIII. törvény (a továbbiakban: Kbt.) szerinti feltételei fennállnak - a Kbt. alkalmazásához kell kötni. A támogatásról szóló határozatban vagy szerződésben úgy kell meghatározni a támogatás felhasználásával kapcsolatos határidőket, hogy a megvalósítandó közbeszerzésre irányuló eljárás lefolytatásához a Kbt. alapján szükséges időtartam rendelkezésre álljon. A támogatás nem köthető olyan feltételhez, hogy az árut szállító, szolgáltatást nyújtó vagy építési beruházást megvalósító szervezetet (személyt) előzetesen válasszák ki. Ez a rendelkezés nem zárja ki, hogy a támogatási kérelem elbírálását megelőzően közbeszerzési eljárás kerüljön megindításra, illetve, hogy az (1) bekezdés szerinti támogató - indokolt esetben - a támogatásért folyamodó szervezetet, személyt a támogatási kérelem elbírálását megelőzően közbeszerzési eljárás megindításra kötelezze. A Kedvezményezett e fenti előírást tudomásul veszi és köteles betartani.

15. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, az elszámolás rendjére az Áht., a vonatkozó egyéb hatályos jogszabályok, valamint Hévíz Város Önkormányzat erre vonatkozó rendeleteinek, határozatainak rendelkezéseit kell alkalmazni.

A Felek a jelen támogatási megállapodást – erre feljogosított képviselőik útján – mint akaratukkal mindenben megegyezőt, 4 példányban jóváhagyólag aláírták.

Hévíz, 2017. november

…………………………………… ……………………………………………

Horváth Orsolya elnök Papp Gábor polgármester

Hévíz Turisztikai Desztinációs Hévíz Város Önkormányzat

Menedzsment Egyesület Támogató képviseletében

Kedvezményezett képviseletében

**Szerződés átvizsgálás és ellenjegyzés:**

Iktatószám:KGO/204-3/2017.

Összes példányszám: 4 , ez a ….. számú példány.

Ügyintéző (Feladat-felelős): Szintén László

1. Feladat-felelős részéről rendben:

…………………………… Dátum: …………………

aláírás

2. Jogi ellenjegyzés:

…………………………… Dátum: ………………………

aláírás

3. Pénzügyi-kötelezettségvállalási ellenjegyzés:

……………………………. Dátum: ………………………

aláírás

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető/** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |