Iktatószám: KGO/36- 40 /2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. október 30-i, nyilvános ülésére**

**Tárgy:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

Szintén László, Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása – az állami támogatás összegének módosulása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának és a befizetési kötelezettség előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**II.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 429.748 ezer Forinttal növekszik.

A ***működési pénzforgalmi bevételek*** előirányzata89.293 ezer Forinttal emelkedik.

Az **önkormányzatnál** a működési pénzforgalmi bevételi előirányzat 66.980 ezer forinttal növekszik.

Ezen belül: 53.004 ezer forinttal nő az *önkormányzat államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata 25.241 ezer forinttal növekszik az allábbiak szerint:

A köznevelési feladatainak biztosítsára (óvoda) 4.888 ezer forint, a szociális, gyermekjóléti és gyermekétkeztetési feladatok támogatására 10.937 ezer forint, a kultrális feladatok támogatására 3.080 ezer forint többlet támogatásra jogosult az önkormányzat. A minimálbér és garantált bérminimum emelés többlet támogatása 4.264 ezer forint, míg az elszámolásból származó bevételek többlete 3.959 ezer forint. A 2017. évi bérkompenzáció elszámolás utáni csökkenése 1.887 ezer forint.

*Közhatalmi bevételek* előirányzata nem változik. 10.000 ezer forint átcsoportosítás szükséges a kötelező és nem kötelező bevételi előirányzatok között.

*Működési bevételek* előirányzata 27.726 ezer forinttal emelkedik.

Ezen belül a „Zala kétkeréken” TOP 3.1.1-15-ZA1-2016-00005 projektben szereplő működési rész bevétele 1.225 ezer forint. „Hévíz Városának fenntartható közlekedésfejlesztése” TOP-3.1.1-1-ZA1-2016-00007 pályázati támogatásában szereplő működési rész 11.261 ezer forinttal került tervezésre. A „Hévíz Termelői piac megújulása” TOP-1.1.3-15-ZA1-2016-00005 projekt működési bevételei 12.649 ezer forinttal kerültek tervezésre.

Az Emberi Erőforrások Minisztériuma Szociális és Gyermekvédelmi Főigazgatósága 2.591 ezer forinttal finanszírozza a jelzőrendszeres házi segíségnyújtás feladat-ellátást.

*Működési célú Áht-n kívülről átvett pénzeszközök* előirányzata 1.231 ezer forint összeggel növekszik, ezen belül új sor a Német Evangélikus Egyház a reformáció 500. évfordulójára adott 1.173 ezer forintos támogatása.

***Felhalmozási pénzforgalmi bevételek:***

Az önkormányzat és intézményei felhalmozási pénzforgalmi bevételi előirányzata 346.455 ezer forinttal emelkedik.

Ebből a teljes részt az **Önkormányzat** *felhalmozási bevétel növekedése* 346.455 ezer forinttal biztosítja.

A növekedés három legjelentősebb tétele a dologi kiadásoknál is érintett „Zala kétkeréken” TOP 3.1.1-15-ZA1-2016-00005 projektben szereplő beruházási rész ez évi bevétele 52.155 ezer forint. „Hévíz Városának fenntartható közlekedésfejlesztése” TOP-3.1.1-1-ZA1-2016-00007 pályázati támogatásában szereplő beruházási rész 58.349 ezer forinttal került tervezésre. A „Hévíz Termelői piac megújulása” TOP-1.1.3-15-ZA1-2016-00005 projekt felhalmozási bevétele 228.881 ezer forint teljesüléssel várható a 2017-es évben.

**Intézmények:**

**Polgármesteri Hivatal:**

A Polgármesteri Hivatal bevételi főösszege 978 ezer forinttal emelkedik. Ezzel az összeggel módosul a finanszírozási bevételek (fenntartói intézményfinanszírozás) előirányzata.

**GAMESZ:**

Az intézmény költségvetésibevételi előirányzata4.990 ezer forinttal emelkedik.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 3.190 ezer forint, többlet intézményi bevétele 1.800 ezer forint.

A **finanszírozási bevételek** előirányzata 601 ezer forinttal emelkedik.

**Brunszvik Teréz Napközi Otthonos Óvoda:**

Az Óvoda finanszírozási **bevételi** (irányító szervi) **előirányzata** 552 ezer forinttal emelkedik.

**Gróf I. Festetics György Művelődési Központ:**

Az intézmény ***bevételi előirányzata*** 17.532 ezer forinttal megemelésre kerül.

Az intézménynek az év végéig várhatóan 14.500.000,- Forint intézményi többletbevétele folyik be a következő megoszlásokban:

1.a mozijegyek bevételéből 10.000.000,- Forint

2.egyéb bevételeiből 400.000,- Forint,

3.Adventi kitelepülés bevételeiből 900.000,- Forint

4.decemberi koncertek belépő jegyeiből 3.200.000,- Forint,

14.500.000,- Forint

A ***finaszírozási bevételek*** előirányzata 3.032 ezer forinttal emelkedik.

**TASZII:**

A szociális intézmény **bevételi előirányzata** 4.514 ezer forinttal növekszik. 2.823 ezer forinttal emelkedik ***a működési pénzforgalmi bevételek*** előirányzata. Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 2.823 ezer forint. Finanszírozási bevétele 1.691 ezer forinttal nőtt az elején részletezett állami támogatás növekedése miatt.

**III.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel 429.748 ezer Forinttal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 429.748 ezer Forinttal emelkedik.

A ***felhalmozási pénzforgalmi kiadások*** kiemelt előirányzatának tervezett összege önkormányzat és intézményei esetében 350.448 ezer Forinttal emelkedik.

**Önkormányzat**

Az önkormányzat ***kiadásainak előirányzata*** 407.435 ezer forinttal emelkedik.

Ezen belül a *működési pénzforgalmi kiadások* előirányzata 51.380 ezer forinttal, míg felhalmozási pénzforgalmi kiadásai 400.581 ezer forinttal növekszik.

A *személyi juttatások és munkaadót terheló járulékok* és dologi kiadások előirányzatát növelik a 2/2 mellékletben részletesen bemutatott tételek. Jelentősebbek a bevételi oldalon már részletezett Európai Uniós pályázatokból befolyt támogatások megvalósításának működési oldala. Termelői Piac személyi juttatás és annak járuléka 4.645 ezer forint + 1.104 ezer forint, dologi kiadása 6.900 ezer forinttall növekedett. Zala Két keréken projekt dologi kiadása 1.225 ezer forint. Gyógyhelyi főtér kialakítása dologi kiadás 6.477 ezer forint. Európa Polgárokért program személyi jellegű kiadása 2.148 ezer forinttal növekszik, míg járuléka 65 ezer forinttal nő. A Buszpályaudvar áttelepítése projekt dologi kiadása 11.261 ezer forinttal növekszik.

Az Európai Uniós és egyéb beruházási nagyprojektek hatására  módosul az egyéb ki nem emelet sor, összességében csökken 745 ezer forinttal. Ezen sor terhére –beszerzési eljárás lebonyolítását követően- kívánja biztosítani az Önkormányzat határozatlan idejű megbízással a projektek és azzal járó események kommunikációját. A feladat-ellátás az Önkormányzat- intézményei- közületek-hatóságok és a lakosság vonatkozásában, minden lehetséges médium bevonásával várhatóan 2017. december 1-től lenne biztosított, havonta maximum nettó 300.000,- Forint összegben, az önkormányzati beszerzési eljárás eredményétől függően.

2.300 ezer forinttal nő az *Államháztartáson kívüli működési célú* *pénzeszköz átadás* előirányzata.

A Képviselő-testület 246/2017. (IX.28.) határozatában 500 ezer forint támogatást biztosított a Keszthelyi Kiscápák sporttáborra elnyert pályázatának önrész támogatására.

a polgármesteri keret teréhére 1.500 ezer forinttal támogatta az önkormányzata Megafilm Service Kforint-t, amely Hévízen forgatta az Egynyári Kalad televíziós sorozat részeit.

Az *Államháztartáson kívüli felhalmozási célú* *pénzeszköz átadás három tétele változik.*

* az egyéb szálláshelyek minőségfejlesztési támogatására a Hévízi TDM egyesületnek adott támogatás fel nem használt részét, 4.768 ezer forinttal csökkentettük.
* A Hévízi Evangélikus és Református Templomépítő és Fenntartó Alapítvány 300 ezer forint támogatását kérésüknek megfelelően átcsoportosítottuk működési célra.
* A DRV részére pénzeszköz átadásként finanszírozzuk a köművek cseréjét követő Széchenyi utca visszaaszfaltozásának kiadását összesen bruttó 26.743 ezer forint összegben.

A felhalmozás tábla 1/8 melléklete több pontos módosul. Új elemként jelennek meg a pályázatokhoz kapcsolt beruházási tételek.

* SportOverBorders arculat és weblapfejlesztése bruttó 1.691 ezer forint összegben.
* Fenntartható közlekedés buszpályaudvar ingatlan fejlesztés növekménye 13.899 ezer forint, további 44.450 ezer forint összegen a HEBI rendszer is fejlesztve lesz.
* Gyógyhelyi főtér kialakítás csökken 9.017 ezer forinttal.
* Térségi sport és rendezvénycsarnok tervezés kiadásai csökkennek 20.000 ezer forinttal.
* Nem kapott támogatást az egészségügyi központ fejlesztési projekt, így az önerő kiadási oldalát is csökkenttük nullára.
* Sport infratsturuktúra program önereje is nullára csökkent, mivel idén már nem valósulnak meg az élőfüves pályák.
* Bekerült a Hévíz 022/14 hrszú Hévíz Egregyi Szőllőhegy 106.) ingatlan vásárlása a Testületi döntésnek megfelelően 13.500 ezer forint összegen.
* Zala kétkeréken kerékpárút építési projekt 52.155 ezer forint összegben bekerült
* Hévízi termelői piac megújulása projket ingtalan beruházását 206.059 ezer forinttal terveztük, a tárgyi eszköz része 22.822 ezer forint.
* ASP csatlakozás miatt egyéb gép beszerzése 899 ezer forinttal növekszik (átcsoportosítás miatt)
* Számítógép beszerzése miatt emelkedik 2.540 ezer forinttal a számítástechnikai eszközök sora.

*Kiadási Tartalék*

*Működési célú céltartalék és Általános tartalék****:***

Az előzőleg taglalt nyertes EU-s többlett források betervezése által lehetővé vált a működési tartalék emelése.

Önkormányzati kinevezett dolgozók juttatása soron 30.000 ezer forint keretet csoportosítunk át, így a működési tartalék sor összesen 28.419 ezer forinttal növekszik. A polgármesteri hatáskörben felhasználható tartalék 1.581 ezer forinttal csökken, míg a testületi hatáskörben felhasználható tartalék 9.561 ezer forinttal csökken. Csökkentette még a tartalékot a korábban leírt televíziós sorozat támogatása, illetve 1.301 ezer forint és 146 ezer forint összegben a Festetics Művelődési intézménynek átadott intézményfinanszírozás.

*Felhalmozási Tartalék:*

A nyertes, és támogatási szerződéssel rendelkező EU-s projektek tervezése miatt 44.798 ezer forinttal nő a tartalék összege.

**Polgármesteri Hivatal**: ***működési és felhalmozási pénzforgalmi kiadás előirányzata*** 431 ezer forinttal illetve 547 ezer forinttal emelkedik, amelyhez intézmény finanszírozásként biztosít a fenntartó önkormányzat dologi és felhalmozási forrást – információ átadási szabályzattal összefüggő feladat ellátás biztosítására, amely az elektronikus ügyintézés kialakítása miatt szükséges. Egy belső átcsoportosítás is szükséges, amely többlet forrást nem igényel. Az 1/8 melléklet X./1. eszközbeszerzés sorról bruttó 2.540 ezer forintot javasolunk átcsoportosítani a X./2. informatikai eszközök sorra ugyanekkora összegben.

**GAMESZ:** Az intézmény ***működési pénzforgalmi kiadás előirányzata*** 3.391 ezer forinttal emelkedik, míg a felhalmozási kiadása 2.200 ezer forinttal nő. A személyi juttatások előirányzata 2.874 ezer Forinttal, a *munkaadót terhelő járulék* előirányzata 316 ezer Forinttal növekszik.

Az előirányzatokat a következő hatások befolyásolják:

2017. január 01-vel a GAMESZ és intézményei is megkezdték az önkormányzati ASP gazdálkodási és adó szakrendszer használatát. Az új rendszerre való csatlakozás miatt intézménynél szükséges a technikai háttér korszerűsítése és bővítése. Ez év áprilisában beszerezték kötelezően 10 db kártyaolvasót bruttó 200 ezer forint összegben. Szükséges még 4 db lézer nyomtató megvásárlása is. Az ASP csatlakozás felhalmozási költségigénye bruttó 400 ezer forint.

2017. évben a Városi Konferenciateremben megrendezett események hangosítási feladataival kapcsolatban az intézménynek mindösszesen 201 ezer forint kiadása keletkezett.

A Mercedes Unimogra szerelhető 17 éves sószóró adapter vázszerkezete elkorrodálódott, felújítása pótalkatrészhiány miatt nem lehetséges. Árajánlatokat bekérve a beszerzendő gép egy HSS 1700 típusú, szintén a Mercedes Unimogra szerelhető szórógép lesz, bruttó 2.375 ezer forint értékben.

Az Intézmény éves költségvetési előirányzata tartalmaz 6.000 ezer forint előirányzatot beruházásokra. Ebből az előirányzatból finanszírozható a bruttó 2.375 ezer forint.

A városi temetőben az Intézmény megkezdte a lejárt sírhelyek újraváltásáról szóló értesítések kiküldését, majd október hónapban az ismert hozzátartozó nélküli síremlékek értesítő matricával való megjelölése történik. A postai értesítésekre eddig befolyt 1.800.000,- Forint többletbevétel terhére még az idén megvalósítják az egyre sürgetőbbé váló urnasírhelyek pótlását 2 db világos szürke gránitból készülő, 18 urnafülkés **urnafal beszerzésével.** A bekért árajánlat és terv szerint a 200x230cm-es, 18 db urna tartó rekesszel ellátott, 2 db gránit urnafal beszerzési ára helyszínre szállítással, beépítéssel, komplett kivitelezéssel bruttó 1.777 ezer forint lesz.

**Brunszvik Teréz Napközi Otthonos Óvoda** ***működési pénzforgalmi kiadás előirányzata*** 552 ezer forinttal emelkedik.

452 ezer forinttal emelkedik a személyi juttatások és 100 ezer Forinttal, a *munkaadót terhelő járulékok* előirányzata.

A 2017. szeptember 1-től hatályos köznevelési törvény szerint a 2013-ban indult pedagógus életpálya utolsó éveként a 2017/2018-as tanévtől ismét emelkedhet a pedagógusok illetménye.

Az Intézmény 15 fő óvodapedagógusának béremelése összesen havi 151 ezer forintot jelent, mely növekedéssel 3 hónapra számolva kell az intézmény előirányzatát megemelni. A személyi juttatások növekedése 452 ezer forint, a munkaadókat terhelő járulékok növekedése 100 ezer forint.

**Gróf I. Festetics György Művelődési Központ *működési pénzforgalmi kiadás*** előirányzata 16.532 ezer forinttal növekszik, míg a felhalmozási 1.000 ezer forittal nő.

Nő 420 ezer Forinttal a *személyi juttatások* előirányzata és 311 ezer Forinttal a *munkaadót terhelő járulék* előirányzata.

15.801 ezer forinttal nő a dologi kiadások előirányzata.

Az előirányzat növekedések az alábbi indokok miatt került tervezésre:

Az intézménynek ez év végéig **várhatóan 14.500 ezer forint** intézményi többletbevétele folyik be amely felhasználását az alábbiakra kéri:

1.000 ezer forintot hang és fénytechnikai eszközök, és 13.500 ezer forintot dologi kiadásként, az intézmény év végéig felmerülő működési kiadásainak fedezésére fordítaná az intézmény.

2017. év elején 4 hét alatt megvalósult a Fontana mozi nagytermének belső felújítása, a székeinek cseréje. A kivitelezési munkálatok májusig felmerült összegét a Fenntartó Önkormányzat költségvetési dologi kiadás támogatásként már megadta.

A nagyterem meleg burkolásával kapcsolatban kifogás merült fel, amely miatt a vállalkozónak újra kellett egyes részeket burkolni. Ezek, a kifogás miatti javítások szeptemberben készültek el véglegesen, a hibátlan teljesítés igazolása állította ki a vállalkozó a számláját, melynek végösszege 1.301 ezer forint. A kiadás fedezésére a Fenntartó dologi támogatását kérik.

Továbbá kérik, hogy 6 hónapon át a népdalkör kórusvezetőjének finanszíroását, havi bruttó 20 ezer forint összegben, összesen járulékkal együtt 146 ezer forint összegben.

**TASZII:** A szociális intézmény ***működési pénzforgalmi kiadások*** előirányzata 7.014 ezer forinttal növekszik, míg felhalmozási 2.500 ezer forinttal csökken, amely hatására az intézményfinanszírozása csak 4.514 ezer forinttal növekszik.

A személyi juttatások előirányzata 3.519 ezer forinttal, a *munkaadót terhelő járulék* előirányzata 495 ezer forinttal növekszik.

A dologi kiadások előirányzatának növekedése 3.000 ezer forint.

Az intézmény számlájára 2017. május-szeptember hónapokban működési célú támogatás érkezett államháztartáson belülről a Zala Megyei Kormányhivatal Munkaügyi Központjától a közfoglalkoztatási szerződéssel alkalmazottak bértámogatására mindösszesen 2.823 ezer forint összegben, mely pénzeszközt bér és járulékai fizetésre használva a kiadási oldalon a személyi juttatások előirányzatát 2.543 ezer forinttal, a járulékok (11 %) előirányzatát 280 ezer foritttal szükséges megemelni.

A fennmaradó növekmény különbözetének fedezetét, 4.191 ezer forintot a szociális, gyermekjóléti és gyermekétkeztetési feladatok támogatására kapott 10.937 ezer forint, illetve a minimálbér és garantált bérminimum emelés többlet támogatása 4.264 ezer forint fedezi.

**IV. Létszám**

Jelenrendelet tervezet az önkormányzat és intézményei 2017. december 31-i létszám keretét 235 főre módosítja.

Létszámot, illetve létszámkeretet a TASZII esetében szükséges változtatni, a nyáron elfogadott bennlakásos otthon mentálhigiénés álláshelye került átvezetésre.

**V.**

**ÖSSZEFOGLALÓ**

A jelen előterjesztéssel benyújtott - 2017. évi költségvetés módosításáról szóló - rendelettervezet a város költségvetését 4.919.480 ezer Forint bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2017. október 24.

**VI.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Költségvetési hatása:** A 2017. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzat, valamennyi Intézményére vonatkozóan tartalmaz működési, valamint az önkormányzat esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**VII.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |